**EGENMELDING/SYKEMELDING OG BRUK AV TIDSSYSTEMENE I KORONATIDER oppdatert 30.03.2020**

Endringene gjelder fravær fra og med 16. mars.

Nyansatte som kommer fra stilling utenfor virksomheten må ha vært ansatt i fire uker for å kunne bruke egenmelding. Grensen er endret fra to måneder

Ansatte gis anledning til å bruke egenmelding i inntil 16 dager. Fra dag 17 må sykmelding leveres. De som ikke har egenmeldingsrettigheter må levere sykmelding fra dag 1.

Det må gå en ny arbeidsgiverperiode (16 dager) før ny egenmelding kan brukes. Arbeidsgiver vil løpende vurdere å utvide antall egenmeldingsdager som kan brukes i en 12 måneders periode. Grensen er i dag på 24 dager.

***Koronarelatert fravær***

Koronarelatert fravær defineres slik:

* Den ansatte er selv smittet av viruset.
* Den ansatte er i karantene fordi en har vært sammen med noen som er smittet av viruset.
* Den ansatte har vært i utlandet og sitter i karantene etter forskrift om utenlandsopphold.
* Den ansatte er satt i karantene av smittevernhensyn av kommunelege.
* Den ansatte er vurdert som smittefarlig av helsepersonell.
* Den ansatte har symptomer og holder seg derfor hjemme. Her må den enkeltes egenvurdering legges til grunn.

**Når egenmelding/sykemelding er koronarelatert og fraværet startet 16. mars** eller senere må det brukes egne fraværskoder i tidssystemene. Dette fordi NAV gir refusjon fra og med dag 4 for koronarelatert fravær (se definisjon over).

Behandlingsgrunnlaget for å etterspørre og oppbevare denne informasjonen fra den enkelte ligger i Folketrygdloven med Midlertidig forskrift om unntak fra denne datert 20.03.2020.

**I WinTid brukes følgende koder:**

Korona egenmelding/karantene

Korona sykmelding

**I Tid brukes følgende koder:**

Korona egenmelding/karantene

Korona sykmelding

Den enkelte registrerer egenmelding i det tidsystemet man bruker.

Når den enkelte sender sykmelding videre fra Ditt Nav (eller sender papirsykemelding) må den enkelte samtidig gi informasjon til sin leder om sykefraværet er koronarelatert eller ikke. Den enkelte leder har også et ansvar for aktivt å etterspørre denne informasjonen. Behandlingsgrunnlaget er igjen Folketrygdloven med Midlertidig forskrift om unntak fra denne datert 20.03.2020. Det understrekes at det kun er koronarelatert ja/nei som skal rapporteres videre.

Leder melder navn på de som har koronarelatert fravær meldes løpende til Karen Marie Engeseth ([ke742@kirken.no](mailto:ke742@kirken.no)) i Kirkerådet og til lønnsteamet [rdnk.lonn@kirken.no](mailto:rdnk.lonn@kirken.no). Lønnsteamet følger opp NAV-refusjoner og Karen Marie Engeseth har ansvar for å samle informasjon om korona relatert fravær.

Sykmeldinger registreres i tråd med ordinære rutiner.

**OMSORGSDAGER**

Alle kvoter for 2020 er fordoblet fra og med 13. mars. Nytt er at omsorgsdager kan brukes når skoler og barnehager er stengt i forbindelse med korona.

***Overføring av dager mellom omsorgspersoner***

I perioden hvor skoler eller barnehager er stengt kan den ekstra kvoten overføres mellom omsorgspersoner. Den enkelte må selv gi beskjed til [NAV](https://www.nav.no/familie/sykdom-i-familien/nb/omsorgspenger#overforing-pga-stengt-barnehage-skole). Kopi av meldingen må sendes til leder og til lønnsteamet ([rdnk.lonn@kirken.no](mailto:rdnk.lonn@kirken.no)).

Omsorgsdagene kan brukes som hele dager, halve dager eller timebasis.

**Slik bruker du Tid og WinTid:**

De tre første dagene (eller 6 halve eller 22,5/21,3 timer) registreres på den koden du pleier å bruke. Her teller alt du har registrert før i 2020 med.

Deretter bruker du koden som heter «Korona syke barn/omsorg».